กระหน่ำขายบลูชิพหนัก! ฉุด SET หลุด 1700 จุด โบรกฯมองฝรั่ง-กองทุนทิ้งต่อ
SET หลุด 1700 จุด กระหน่ำขายบลูชิพหนัก! โดย ณ เวลา 10.29 น. อยู่ที่ 1,694.64 จุด ลบ 8.39 จุด หรือ 0.49% สูงสุดที่ 1,704.51 จุด ต่ำสุดที่ 1,692.70 จุด มูลค่าการซื้อขาย 1.23 หมื่นล้านบาท
10 พ.ย. 2560

ผู้สื่อข่าวรายงานว่า ดัชนีตลาดหุ้นไทย ณ เวลา 10.29 น. อยู่ที่ 1,694.64 จุด ลบ 8.39 จุด หรือ 0.49% สูงสุดที่ 1,704.51 จุด ต่ำสุดที่ 1,692.70 จุด มูลค่าการซื้อขาย 1.23 หมื่นล้านบาท โดยปัจจัยที่ส่งผลให้ดัชนีปรับตัวลงแรงคาดว่ามาจากแรงขายในหุ้นขนาดใหญ่เป็นหลัก  ขณะเดียวกันภาวะตลาดต่างประเทศปรับตัวลดลงเป็นส่วนใหญ่ อีกทั้งยังต้องจับตากองทุนต่างชาติที่อาจเทขายต่อเนื่องต่อจากวานนี้
บล.เคจีไอ ระบุว่า  คาด SET วันศุกร์(10 พ.ย.) มีโอกาสลงต่อ (แนะทยอยสะสม) หลังวานนี้เผชิญแรงขายจากทั้งต่างชาติและกองทุน (แย่กว่าคาด) ผนวกปัจจัยต่างประเทศเป็นลบมากขึ้น แต่เราคงมุมมองว่า SET มีความเสี่ยงทางลงไม่มาก โดยเราประเมินด้วยพีอีแบนด์ มองดัชนีฯ ไม่ต่ำกว่า 1,680 จุด (แบนด์ 15 เท่าของกำไรปี 2561 ที่ 112.8 จุด) และมองว่า จากวันนี้ถึงกลางสัปดาห์หน้า เป็นโอกาสซื้อสะสมหุ้นในช่วงตลาดปรับฐานจากแรง ‘Sell on Fact’ งบไตรมาส 3/60